Студенттер Л.Н. Гумилев атындағы ЕҰУ-де өткен стартап-жобалар байқауына қатысты
2026 жылғы 28 қазанда 2 және 4 курс студенттері Л.Н. Гумилев атындағы Еуразия ұлттық университетінің «Экономика және туризм» жоғары мектебі ұйымдастырған «Жасанды интеллект саласындағы инновациялық идеялар мен шығармашылықты дамыту» тақырыбындағы стартап-жобалар байқауына қатысты.
Іс-шара инновациялық ойлауды дамытуға, жастардың шығармашылық бастамаларын қолдауға және студенттердің жасанды интеллект технологияларын әртүрлі қызмет салаларында қолдануға деген қызығушылығын арттыруға бағытталды.
[bookmark: _GoBack]Байқауға қатысу студенттерге өз идеяларын ұсынуға, шығармашылық әлеуетін көрсетуге, инновациялар мен жасанды интеллект саласындағы білімдерін кеңейтуге, сондай-ақ ғылыми-практикалық іс-шараларға қатысу тәжірибесін жинақтауға мүмкіндік берді.
Іс-шара қорытындысы бойынша студенттер байқауға қатысқаны үшін сертификаттармен марапатталды.
Студенттерді байқауға табысты қатысуымен құттықтаймыз! Оларға алдағы уақытта жаңа жетістіктер, тың идеялар және болашағы зор стартап-жобаларын сәтті жүзеге асыруды тілейміз!
